
DR.31.5.2004 69 

 

  

Kesebelas.  Saya akan menjawab atau memberikan penjelasan kepada perkara-
perkara yang telah dibangkitkan oleh Ahli-ahli Yang Berhormat. 

 Tuan Yang di-Pertua, Ahli Yang Berhormat bagi Ipoh Timor telah 
membangkitkan mengenai perbelanjaan sebenar pengubahsuaian bangunan Parlimen.  
Untuk makluman Ahli Yang Berhormat, perbelanjaan sebenar pengubahsuaian 
bangunan Parlimen sehingga kini berjumlah RM45.12 juta, manakala peruntukan kerja 
ubahsuai yang telah diluluskan adalah sebanyak RM85 juta.  Projek ubahsuai ini 
dijangka siap sepenuhnya pada 31 Mac 2005. 

 Tuan Yang di-Pertua, Ahli Yang Berhormat bagi Kepong membangkitkan 
berkenaan retakan 33 tiang di jejambat Lingkaran Tengah II di Kepong yang 
menyebabkan ia ditutup serta mengakibatkan kesesakan lalu lintas yang teruk di 
kawasan tersebut.  Untuk makluman Ahli Yang Berhormat, bahagian yang terlibat ini 
adalah sebahagian daripada pakej 11 Projek Lingkaran Tengah II, masalah struktur 
berlaku di jejambat utama antara simpang ke FRIM hingga ke persimpangan Manjalara 
di Taman Bukit Maluri, yang mempunyai 33 tiang dan dua abutment, sebanyak 31 tiang 
di dapati rentak, dua daripadanya dan satu abutment dalam keadaan kritikal. 

 Jejambat ini hanya ditutup pada kenderaan berat, iaitu melebihi 1 tan dan 
kenderaan ringan masih boleh melaluinya.  Pada 20 Mei 2004, Yang Berhormat Menteri 
Kerja Raya telah membuat kenyataan akhbar berhubung penutupan sebahagian 
daripada jejambat ini dengan mengehadkan penggunaannya kepada kenderaan ringan, 
walau bagaimanapun, masalah kesesakan lalu lintas masih berlaku. 

 Projek ini dilaksanakan secara reka dan bina, di mana reka bentuk pembinaan 
penguasaan kualiti dan pelantikan juruperunding adalah tanggungjawab kontraktor.  
Oleh itu, kesempurnaan projek dan kerja-kerja pembaikan akan dilaksanakan serta-
merta oleh kontraktor.  Tindakan awal pembaikan adalah dengan membuat, dengan 
izin, pressure grouting.  Semua kerja pembaikan ini dijangka siap dalam tempoh 6 
bulan, iaitu pada akhir Oktober 2004. 

 Tuan Yang di-Pertua, Ahli Yang Berhormat bagi Kerteh, mencadangkan agar 
pembinaan Lebuhraya Pantai Timur dipanjangkan hingga ke Kelantan dan seterusnya 
ke sempadan negara Thailand.  Untuk makluman Ahli Yang Berhormat, pada masa ini 
perancangan Kementerian Kerja Raya ialah untuk membina Lebuhraya Pantai Timur 
hingga ke Kuala Terengganu, Terengganu.  Walau bagaimanapun, kementerian 
mengambil perhatian cadangan untuk meneruskan lebuh raya ini hingga ke Besut dan 
seterusnya ke Kelantan. 

 Tuan Yang di-Pertua, Ahli Yang Berhormat bagi Jasin serta Ahli Yang 
Berhormat bagi Air Hitam membangkitkan mengenai pembinaan jalan susur keluar ke 
bandar Jasin bagi Lebuhraya Utara Selatan (PLUS), yang dibina di Lipat Kijang dan 
bukan di Air Merbau seperti yang telah pun diumumkan oleh Tun Ghafar suatu masa 
dahulu. 

 Untuk makluman Ahli Yang Berhormat, pembinaan bersimpang bertingkat di 
Lipat Kijang ini, merupakan projek yang dibiayai melalui peruntukan kerajaan di bawah 
RMK-7.  Pemilihan lokasi ini adalah atas cadangan Kerajaan Negeri Melaka pada 
ketika itu, bertujuan untuk menyediakan kemudahan jalan raya ke kawasan 
pembangunan Merlimau dan daerah Jasin. 

 Tuan Yang di-Pertua, Ahli Yang Berhormat bagi Bukit Mas menyentuh 
mengenai keadaan Lebuh Raya Kuala Lurah-Limbang-Merapuk yang rosak dan perlu 
diselenggarakan.  Beliau juga menyentuh mengenai isu penyelenggaraan missing link, 
dengan izin, yang terdapat di sempadan daerah Lawas dengan Temburung, Brunei.  
Turut dibangkitkan oleh beliau ialah pembinaan dua buah jambatan baru di Batang 
Sungai Terusan dan di Sungai Penduruan.  Untuk makluman Ahli Yang Berhormat, 
pembinaan jambatan di Sungai Penduruan di sempadan Limbang dan Brunei telah 
lama tertangguh disebabkan oleh isu persempadanan Malaysia-Brunei yang masih 
belum diselesaikan.   

 Di samping itu, jambatan di Sungai Terusan juga masih belum dibina kerana ia 
tidak membawa apa-apa faedah sekiranya jambatan sungai Penduruan yang tersebut 
di atas tidak dibina.  Sekiranya kedua-dua jambatan di atas dibina, barulah terdapat 
kesinambungan laluan dari Sabah ke Sarawak.  Kerajaan akan menimbang semula 
pelaksanaan kedua-dua jambatan ini, tertakluk kepada penyelesaian isu Sempadan 
Malaysia-Brunei dan keupayaan kewangan negara pada masa itu. 



Kesebelas. Saya akan menjawab atau memberikan penjelasan kepada perkara- perkara yang telah dibangkitkan oleh Ahli-ahli Yang Berhormat. Tuan Yang di-Pertua, Ahli Yang Berhormat bagi Ipoh Timor telah membangkitkan mengenai perbelanjaan sebenar pengubahsuaian bangunan Parlimen. Untuk makluman Ahli Yang Berhormat, perbelanjaan sebenar pengubahsuaian bangunan Parlimen sehingga kini berjumlah RM45.12 juta, manakala peruntukan kerja ubahsuai yang telah diluluskan adalah sebanyak RM85 juta. Projek ubahsuai ini dijangka siap sepenuhnya pada 31 Mac 2005. Tuan Yang di-Pertua, Ahli Yang Berhormat bagi Kepong membangkitkan berkenaan retakan 33 tiang di jejambat Lingkaran Tengah II di Kepong yang menyebabkan ia ditutup serta mengakibatkan kesesakan lalu lintas yang teruk di kawasan tersebut. Untuk makluman Ahli Yang Berhormat, bahagian yang terlibat ini adalah sebahagian daripada pakej 11 Projek Lingkaran Tengah II, masalah struktur berlaku di jejambat utama antara simpang ke FRIM hingga ke persimpangan Manjalara di Taman Bukit Maluri, yang mempunyai 33 tiang dan dua abutment, sebanyak 31 tiang di dapati rentak, dua daripadanya dan satu abutment dalam keadaan kritikal. Jejambat ini hanya ditutup pada kenderaan berat, iaitu melebihi 1 tan dan kenderaan ringan masih boleh melaluinya. Pada 20 Mei 2004, Yang Berhormat Menteri Kerja Raya telah membuat kenyataan akhbar berhubung penutupan sebahagian daripada jejambat ini dengan mengehadkan penggunaannya kepada kenderaan ringan, walau bagaimanapun, masalah kesesakan lalu lintas masih berlaku. Projek ini dilaksanakan secara reka dan bina, di mana reka bentuk pembinaan penguasaan kualiti dan pelantikan juruperunding adalah tanggungjawab kontraktor. Oleh itu, kesempurnaan projek dan kerja-kerja pembaikan akan dilaksanakan serta- merta oleh kontraktor. Tindakan awal pembaikan adalah dengan membuat, dengan izin, pressure grouting. Semua kerja pembaikan ini dijangka siap dalam tempoh 6 bulan, iaitu pada akhir Oktober 2004. Tuan Yang di-Pertua, Ahli Yang Berhormat bagi Kerteh, mencadangkan agar pembinaan Lebuhraya Pantai Timur dipanjangkan hingga ke Kelantan dan seterusnya ke sempadan negara Thailand. Untuk makluman Ahli Yang Berhormat, pada masa ini perancangan Kementerian Kerja Raya ialah untuk membina Lebuhraya Pantai Timur hingga ke Kuala Terengganu, Terengganu. Walau bagaimanapun, kementerian mengambil perhatian cadangan untuk meneruskan lebuh raya ini hingga ke Besut dan seterusnya ke Kelantan. Tuan Yang di-Pertua, Ahli Yang Berhormat bagi Jasin serta Ahli Yang Berhormat bagi Air Hitam membangkitkan mengenai pembinaan jalan susur keluar ke bandar Jasin bagi Lebuhraya Utara Selatan (PLUS), yang dibina di Lipat Kijang dan bukan di Air Merbau seperti yang telah pun diumumkan oleh Tun Ghafar suatu masa dahulu. Untuk makluman Ahli Yang Berhormat, pembinaan bersimpang bertingkat di Lipat Kijang ini, merupakan projek yang dibiayai melalui peruntukan kerajaan di bawah RMK-7. Pemilihan lokasi ini adalah atas cadangan Kerajaan Negeri Melaka pada ketika itu, bertujuan untuk menyediakan kemudahan jalan raya ke kawasan pembangunan Merlimau dan daerah Jasin. Tuan Yang di-Pertua, Ahli Yang Berhormat bagi Bukit Mas menyentuh mengenai keadaan Lebuh Raya Kuala Lurah-Limbang-Merapuk yang rosak dan perlu diselenggarakan. Beliau juga menyentuh mengenai isu penyelenggaraan missing link, dengan izin, yang terdapat di sempadan daerah Lawas dengan Temburung, Brunei. Turut dibangkitkan oleh beliau ialah pembinaan dua buah jambatan baru di Batang Sungai Terusan dan di Sungai Penduruan. Untuk makluman Ahli Yang Berhormat, pembinaan jambatan di Sungai Penduruan di sempadan Limbang dan Brunei telah lama tertangguh disebabkan oleh isu persempadanan Malaysia-Brunei yang masih belum diselesaikan. Di samping itu, jambatan di Sungai Terusan juga masih belum dibina kerana ia tidak membawa apa-apa faedah sekiranya jambatan sungai Penduruan yang tersebut di atas tidak dibina. Sekiranya kedua-dua jambatan di atas dibina, barulah terdapat kesinambungan laluan dari Sabah ke Sarawak. Kerajaan akan menimbang semula pelaksanaan kedua-dua jambatan ini, tertakluk kepada penyelesaian isu Sempadan Malaysia-Brunei dan keupayaan kewangan negara pada masa itu.